**PRVA OSNOVNA ŠOLA SLOVENJ GRADEC**

PRVA OŠ SLOVENJ GRADEC

Šercerjeva 7

2380 Slovenj Gradec

Tel: 02 88 39 920

Fax: 02 88 39 939

E-pošta: tajnistvo.ossgprv@guest.arnes.si

Slovenj Gradec, 16. 6. 2016

Pošiljamo besede za srce,

da jih občutimo kot tople dotike;

odpirajmo dlani za dobre stvari,

rišimo nove poti,

hodimo v nove smeri …



 **POVABILO NA MIROVNIŠKI FESTIVAL**

 **V SLOVENJ GRADCU**

 **22. in 23. 9. 2016**

**NACIONALNI PROJEKT Z MEDNARODNO UDELEŽBO**

**PRVE OSNOVNE ŠOLE SLOVENJ GRADEC**

Drage prijateljice in prijatelji!

Vabimo Vas, da se nam v šol. letu **2016/2017** pridružite pri projektu, ki smo ga poimenovali **»MOČ SRCA«.**

Obeležili bomo **Mednarodno leto stročnic in desetletje zbliževanja kultur.**

Pri idejnem snovanju organizacije in vsebine projekta smo zasledovali cilje medgeneracijskega povezovanja, zavedanja lastne kulturne identitete, ustvarjanja in širjenja strpnosti ter spoštovanja in sprejemanja različnih kultur.

Smernice našega dela in aktivnosti bodo poudarjale aktualno problematiko begunstva, sprejemanje tujcev, povezanost kultur, kar podpira **UNESCOV STEBER**: **UČITI SE, DA BI ZNALI ŽIVETI SKUPAJ.**

Prijateljstvo, druženje in spoznavanje drugačnosti so vrednote, ki jih je vredno spoštovati in razvijati. Ob tem spoznavamo drug drugega in pripomoremo k širjenju pozitivnih vrednot.

**Pogoji za udeležbo** **na Mirovniškem taboru na Prvi OŠ Slovenj Gradec**

Na tabor se lahko prijavijo UNESCO ASPnet osnovne šole, šole v Mestni občini Slovenj Gradec in tuje šole iz partnerskih mest MO Slovenj Gradec.

**Vabimo mentorja in dva učenca (od 6. do 9. razreda). Mentorji so lahko učitelji, ki delajo z učenci tujci ali pa jih to delo zanima in želijo izmenjati izkušnje z ostalimi Unesco šolami.**

**Področja dejavnosti v delavnicah bodo naslednja:**

**1., 2., 3. razred:** SREČNI STROČKI

**4., 5 razred:** V ISKANJU LEPŠEGA JUTRI

**6., 7. razred:** PODAJMO SI ROKE – ODPRIMO SRCE

**8., 9. razred:** ŽIVIMO NA ISTEM PLANETU

Z vašo pomočjo bomo mlade popeljali skozi projekt, ki naj seže v **»moč srca«,** kajti gojiti v svojem srcu MIR pomeni: čuditi se in spoštljivo ravnati z vsem, kar je ranljivo, občutljivo in slabotno …

Vsaka šola s seboj prinese publikacijo, ki jo bomo razstavili na stojnici v mestnem trgu

in spominek s šole, ki vas bo predstavljal na naši prireditvi.

Vodja mednarodnega projekta na šoli: Ravnateljica:

Lidija Konečnik Mravljak Zvonka Murko

Koordinatorica za UNESCO dejavnosti na šoli:

Tatjana Peršak